กสิกรไทย แจงคนใกล้ชิดศรรามกดเงินออกจากตู้ATM
กสิกรไทย แจงตรวจบัญชีเงินฝากศรรามแล้วมีคนใกล้ชิดไปทำรายการผ่านเครื่องเอทีเอ็ม ไม่ได้เกิดจากความผิดปกติของระบบธนาคาร
16 ม.ค. 2563

กสิกรไทย แจงตรวจบัญชีเงินฝากศรรามแล้วมีคนใกล้ชิดไปทำรายการผ่านเครื่องเอทีเอ็ม ไม่ได้เกิดจากความผิดปกติของระบบธนาคาร
ตามที่มีการเผยแพร่ข่าวทางสื่อออนไลน์หลายสำนักเรื่อง "คุณศรราม เทพพิทักษ์" นักแสดงชื่อดัง โร่แจ้งความ เงินโอนออกจากบัญชีสูญเงินไปแล้วครึ่งล้าน" โดยบางแห่งอ้างถึงธนาคารกสิกรไทยนั้น
ธนาคารขอเรียนให้ทราบว่า ธนาคารได้ดำเนินการตรวจสอบข้อมูลการทำรายการ พบว่าเป็นการทำรายการผ่านเครื่องเอทีเอ็ม ซึ่งกล้องวงจรปิด สามารถบันทึกภาพผู้ทำรายการ เป็นคนใกล้ตัวของเจ้าของบัญชี และยืนยันว่าเหตุการณ์ดังกล่าวไม่ได้เกิดจากความผิดปกติของระบบธนาคารแต่อย่างใด
ทั้งนี้ ธนาคารได้เรียนคุณศรราม ซึ่งเป็นเจ้าของบัญชีให้รับทราบแล้ว ตั้งแต่วันที่ 15 มกราคม 2563